2020. gada 22. septembrī Rīkojums Nr. 542

Rīgā (prot. Nr. 55 23. §)

**Par apropriācijas pārdali**

1. Atbalstīt apropriācijas pārdali 2020. gadā starp Aizsardzības ministrijas budžeta programmām:

1.1. no budžeta apakšprogrammas 22.12.00 "Nacionālo bruņoto spēku uzturēšana" 2 000 000 *euro* apmērā un budžeta programmas 33.00.00 "Aizsardzības īpašumu pārvaldīšana" 300 000 *euro* apmērā uz budžeta programmu 06.00.00 "Valsts drošības aizsardzība", lai veiktu nepieciešamās iegādes;

1.2. no budžeta programmas 30.00.00 "Valsts aizsardzības politikas realizācija" (no ilgtermiņa saistībām – iemaksām starptautiskajās organizācijās) 1 017 525 *euro* apmērā uz budžeta programmu 31.00.00 "Militārpersonu pensiju fonds", lai nodrošinātu izdienas pensiju izmaksu.

2. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks